Diari Oficial de la Generalitat Valenciana


Sumari del DOGV 6133, del 29-10-2009 (2009/11006)

Judici de separació 000037/2009. Notificació a José Antonio Gomes Pereira.
--------------------------------------------------------------------------

### Dades del document

Número de DOGV
:   6133

Data del DOGV
:   29-10-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/11668


Data del document
:   17-09-2009

Organisme emissor
:   Jutjat de Violencia Sobre la Dona Número 2 de València

Tipus de document
:   Edicte

Judici de separació 000037/2009. Notificació a José Antonio Gomes Pereira. [2009/11482]  
Judici de separació contenciosa 000037/2009   
Part demandant: María Amparo Díaz Pérez.  
Part demandada: José Antonio Gomes Pereira.   
Sobre: separacions contencioses.   
En el judici a què s'ha fet referència s'ha dictat la sentència en data 15 de setembre de 2009, que té l'encapçalament i la dispositiva següents:   
«Sentència número 40/2009   
València, 15 de setembre de 2009   
Carmen Grau Sánchez, magistrada jutgessa del Jutjat de Violència sobre la Dona número 2 de València, he vist estes actuacions de separació seguides en este Jutjat amb el número 37/2009, seguides a instàncies de María Amparo Díaz Pérez, representada pel procurador dels tribunals Arcadio Martínez Valls i assistit pel lletrat Gaudencio López Luján, contra José Antonio Gomes Pereira, declarat en rebel·lia; en les qual ha sigut part el Ministeri Fiscal.  
Antecedents de fet  
Primer. El procurador dels tribunals Arcadio Martínez Valls, en nom i representació de María Amparo Díaz Pérez, va presentar demanda de divorci contenciós contra José Antonio Gomes Pereira, demanda que va ser rellevada a este Jutjat, i en la qual, basant-se en els fets i els fonaments de dret que estimava aplicables, sol·licitava que es decretara la separació dels cònjuges i que s'estimaren les mesures complementàries que es demanaven ·licitaven del matrimoni indicat.  
Segon. Admesa a tràmit la demanda, es va acordar citar el demandat amb entrega de documents perquè en el termini de 20 dies es personara de la forma legal en les actuacions i hi contestara. El Ministeri Fiscal va contestar a la demanda en els termes reflectits en l'escrit que també hi consta unit.  
Tercer. Es va acordar convocar les parts a la celebració de la vista corresponent, ratificant-se la part actora en l'escrit de demanda, i el fiscal va informar que s'atinguera al resultat de la prova. Es va rebre el plet a prova, proposant-se per les parts, i practicant-se la declarada pertinent. Després d'això van quedar les actuacions pendents de dictar la sentència corresponent.   
Quart. Que en la tramitació d'este procediment, s'han observat les formalitats i prescripcions legals.   
Fonaments de dret  
Primer. Estableix l'article 81.2 del Codi Civil, «Es decretarà judicialment la separació, siga quina siga la forma de celebració del matrimoni, a petició de només un dels cònjuges, una vegada transcorreguts tres mesos des de la celebració del matrimoni».   
A la vista de l'esmentat precepte, pertoca accedir a la petició instada.   
Segon. Que amb vista a les mesures complementàries que este pronunciament ha de comportar, de conformitat amb allò que estableixen els articles 91 i següents del Codi Civil, i d'acord amb l'interés i benefici del menor, pertoca mantindre la guarda i custòdia d'este a favor de la mare, sent la pàtria potestat compartida entre ambdós progenitors.   
Tercer. Respecte al règim de visites que ha d'establir-se entre els menors, ateses les manifestacions de la mare en judici sobre el fet que no s'ha complit fins ara el règim de visites establit per interlocutòria de data 5 de juny de 2009, atesa la curta edat del menor (un any i mig) i la residència del pare en la localitat de Mieres, pertoca accedir al règim de visites sol·licitat pel ministeri fiscal d'un cap de setmana al mes (dissabte i diumenge, sense pernocta, des de les 10.00 hores fins a les 20.00 hores). Les entregues i recollides s'efectuaran al domicili matern per una tercera persona mentre hi haja pena o mesura que impedisca al pare acostar-se a la mare.   
Quart. A l'hora de quantificar la pensió d'aliments que ha de fixar-se a càrrec del pare i a favor del menor, ha d'atendre's, d'una banda, a les necessitats que han de cobrir-se, d'acord amb l'article 39.3 de la Constitució, i 154.1 i 142 del Codi Civil, i d'un altre, al cabal o mitjans de qui els dóna, d'acord amb l'article 146 del mateix cos legal.   
Respecte dels ingressos dels progenitors, la mare percep una prestació per desocupació de 623,16 euros al mes (la part demandant aporta un certificat del Servef al judici). Per la seua banda, el pare figura donat d'alta en l'empresa Técnica Asturiana de Construcción, SA, (ofici omplit per la Tresoreria General de la Seguretat Social), percebent en l'exercici 2007, per rendiments de treball, la suma de 19.496,34 euros i 22.100,13 euros en l'exercici 2008 ofici omplit per l'Agència Tributària).   
Respecte a les necessitats del menor, este va a una guarderia i la mare manifesta en la vista de mesures provisionals que paga la suma de 530 euros al mes, en concepte de lloguer d'habitage en què resideix.  
Atés allò que s'ha exposat, s'entén ajustat a dret fixar la pensió d'aliments sol·licitada per la part demandant i el Ministeri Fiscal de 400 euros mensuals, abonant-se per parts iguals entre els cònjuges les despeses extraordinàries.   
Cinqué. Estableix l'article 95 del Codi Civil «La sentència ferma produirà, respecte dels béns del matrimoni, la dissolució del règim econòmic matrimonial».   
Sisé. De conformitat amb el que estableix l'article 755 de la Llei d'Enjudiciament Civil, esta sentència de separació, una vegada que siga ferma, es comunicarà d'ofici al Registre Civil en què conste el matrimoni dels litigants.   
Seté. No s'hi observen prou mèrits per a establir una condemna especial en les costes d'este procediment, tenint en consideració l'estimació de la pretensió principal de divorci plantejada per ambdós cònjuges, així com l'objecte d'este procediment.  
Vistos els preceptes legals i els altres que hi són aplicables de manera general i pertinent.  
Dispositiva  
Estime la demanda presentada pel procurador dels tribunals Arcadio Martínez Valls, decrete la separació matrimonial de María Amparo Díaz Pérez i José Antonio Gomes Pereira, amb tots els efectes legals i acorde l'adopció de les següents mesures definitives:  
1. L'atribució de la guarda i custòdia del fill menor d'edat del matrimoni, Mario, a la mare María Amparo Díaz Pérez, sent la pàtria potestat compartida per ambdós progenitors.   
2. S'estableix el següent règim de visites entre José Antonio Gomes Pereira i el seu fill menor: un cap de setmana al mes (dissabte i diumenge, sense pernocta, des de les 10.00 hores fins a les 20.00 hores). Les entregues i recollides s'efectuaran al domicili matern per una tercera persona mentre subsistisca pena o mesura que impedisca al pare acostar-se a la mare.   
3. José Antonio Gomes Pereira abonarà, en concepte de pensió d'aliments per al fill menor, la suma de 400 euros mensuals, suma que haurà de pagar mesos anticipats i dins dels cinc primers dies de cada mes i en el compte bancari que a este efecte designe la part actora; suma pecuniària que serà anualment actualitzada segons la variació que experimente en relació amb l'IPC.   
Les despeses extraordinàries s'abonaran per parts iguals entre ambdós progenitors.   
Tot això sense fer una especial condemna en les costes d'este procediment.   
Una vegada que siga ferma esta sentència, es declarà dissolt el règim econòmic del matrimoni.   
I una vegada que siga ferma esta resolució, trameteu-ne una testimoniança al Registre Civil on figure inscrit el matrimoni, per a la seua anotació marginal.   
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que, contra esta sentència poden preparar en este Jutjat un recurs d'apel·lació, dins dels cinc dies següents a la seua notificació. Ho pronuncie, mane i firme».   
Atés que es desconeix el domicili o residència actuals de la part demandada, per la provisió de 17 de setembre de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat i en eixe diari oficial per a dur a efecte la diligència de notificació de la dispositiva de la sentència.  
València, 17 de setembre de 2009.- La secretària judicial: Mª Asunción Beneito Torres.